
PID szűrés FPGA alkalmazásával

A magyarországi televíziós műsorszórás digitális rendszerre történő átállása lehetővé teszi néhány HD és SD minőségű csatorna ingyenes vételét. Ahhoz, hogy ezek a műsorok megjelenjenek a képernyőn, szükségessé válik egy erre alkalmas, beépített MPEG4 dekóderrel rendelkező TV készülék, vagy egy külső, ugyan ezt a feladatot ellátó set-top-box használata.
A dolgozat az ingyenes adások helyi számítógépes hálózaton történő továbbítását ismerteti, hogy ezek vétele lehetővé váljon a felhasználók számára a fent említett eszközök igénybevétele nélkül.
A bevezető részben a digitális adás szerkezeti felépítése-, valamint a műsor IP környezetbe ültetése kerül bemutatásra.
Az ezt követő fejezet a felhasznált eszközöket és szoftvereket-, az összeállítás konfigurálásának folyamatát ismerteti.
A következő rész az FPGA felépítését és használatának előnyeit írja le, ismerteti PID szerinti szűrés folyamatát, mellyel kivitelezhetővé válik, hogy egyszerre csak egy csatorna váljon elérhetővé a hálózaton, csökkentve ezzel a műsor-átvitelhez szükséges sávszélességet.



